Vier sterf in Lephalale-ongelukArgieffoto: SAPD/Facebook Vier persone, waaronder ŉ polisiesersant, is Saterdagmiddag dood in ŉ ongeluk buite Lephalale (Ellisras) in Limpopo. “Die ongeluk het op die Marken/R518-pad plaasgevind,” het lt.kol Moatshe Ngoepe, woordvoerder van die polisie, gesê. “Die bestuurder van ŉ dubbelkajuitvoertuig het glo beheer verloor oor die motor en het ŉ aankomende motor getref.” Drie persone is op slag dood en ŉ vierde persoon is met sy aankoms by die Lephalale- provinsiale hospitaal dood verklaar. Die 38-jarige sersant, wat in die ongeluk oorlede is, was by Rabasotho in Tembisa, Gauteng, gestasioneer. “Die Villanora-polisie ondersoek ŉ saak van strafbare manslag. Die ondersoek duur voort.”